હેડલીએ વધુમાં જણાવ્યું હતું કે સા‌િજદ મીરે મને એક ભારતીય ફોન આપીને જણાવ્યું હતું કે વાઘા બોર્ડર સુધી જઈને ચેક કરી લે કે આ ફોન ત્યાં કામ કરે છે કે નહીં. ૨૬/૧૧ના હુમલા કેસમાં સરકારી વકીલ ઉજ્જવલ નિકમે જ્યારે હેડલીને કસાબનો ફોટો બતાવ્યો ત્યારે તેણે ‘અલ્લા રહમ કરે’ એ‍વા શબ્દો ઉચ્ચાર્યા હતા. ઉજ્જવલ નિકમના એક સવાલ પર હેડલીએ જણાવ્યું હતું કે હા, હું મુંબઈ હુમલા બાદ અલ કાયદાનો ઓપરેટિવ બની ગયો હતો અને અલ કાયદાના નિશાન પર દિલ્હીની નેશનલ ડિફેન્સ કોલેજ પણ હતી.